**28/7/2025**

 **מענה לשאלות הבהרה – מס' 5**

**מכרז פומבי מס' 13-2025 לעבודות פיתוח, שדרוג, שיקום ותחזוקת תשתיות מים וביוב עבור פלגי השרון בע”מ**

כללי

* 1. על אף שהמועד להגשת שאלות הבהרה למכרז חלף, להלן מענה לשאלות הבהרה נוספות שהתקבלו לאחר המועד האמור, שכן התאגיד סבור שיש מקום להשיב על שאלות אלו הן לאור החומרה שבה התאגיד רואה את האמור בחלק מהשאלות כמפורט להלן; הן מאחר ואלו מתייחסות לעדכונים שנערכו במסמכי המכרז ופורסמו במסמכי ההבהרות לאחר המועד האחרון להגשת שאלות הבהרה; והן מאחר והתאגיד מצא טעם בשתיים מהשאלות שלהלן וסבור כי ניתן להקל בתנאי המכרז בהקשר לשאלות האמורות.
	2. כל התשובות, ההבהרות והשינויים האמורים במכתב זה, ייחשבו כאילו נכללו במסמכי המכרז מלכתחילה.
	3. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם החברה או ועדת המכרזים, ככל שניתן, בכל פורום או צורה שהיא. השינויים היחידים מהאמור במסמכי המכרז וכן כל הפירושים וההבהרות להם, הינם כמפורט במכתב זה בלבד, ובמכתבי הבהרות נוספים שיצאו ויצאו מטעם התאגיד, ככל שיצאו.
1. להלן טבלת התשובות וההבהרות

| **מס"ד** | **עמ'** | **מסמך** | **סעיף** | **הבהרה מבוקשת** | **תשובה** |
| --- | --- | --- | --- | --- | --- |
|  |  | מענה לשאלות הבהרה מספר 3 | מענה לשאלות 2; 3; 4 |  | ראשית יובהר כי התאגיד דוחה בשאת נפש את ההאשמות הקשות של השואל אשר אין להן כל בסיס ופוגעות בשמם הטוב של התאגיד ועובדיו. כפי שיובהר להלן, לטענות אלו אין כל בסיס במציאות, והשואל נדרש למצוא את הדרך להתנצל על הדברים האמורים בשאלתו.עוד יאמר כי ועדת המכרזים לא נחשפה לזהות השואל/ים ולמספר הגורמים שהגישו את שאלות ההבהרה שנענו במסגרת מסמך הבהרות מספר 3, ולפיכך גם מסיבה זו לתיאוריה המופרכת של השואל אין כל אחיזה במציאות.לגופם של דברים, השינויים שנערכו בתנאי המכרז נבעו מהצורך להתאים את תנאיו להוראות סעיף 2א לחוק חובת מכרזים, תשנ"ב-1992 והתוספת לו; ומרצון להקל עד כמה שניתן בתנאים באופן שיביא לפתיחת השוק והגשת הצעות ממציעים רבים עד כמה שניתן. תמוהה בעיני התאגיד הטענה כי הקלה בתנאי המכרז משקפת התנהלות לא תקינה, ונדמה שכל תכלית הפניה היא להביא למצב בו תנאי המכרז יותאמו למידותיו של השואל תוך צמצום התחרות.לעניין רכיב הראיון הקבוע בסעיף 10.2.9 לפרק א' למכרז, הרי שנקבעו לרכיב זה פרמטרים ברורים לצד המשקל שניתן לכל פרמטר, והבקשה לקבוע פרמטרים קשיחים אינה מן העניין ואף אינה משקפת את תכלית קיומו של הראיון. כך למשל, ניסיון נבחן לא רק בכמות התקשרויות אלא גם בפרמטרים נוספים, כמו מורכבות העבודות. מכל מקום, חזקה על התאגיד כי הראיונות יבוצעו באופן שוויוני העומד בכל דרישות הדין.למען הסר ספק, הבקשה נדחית ואין שינוי בתנאי המכרז. |
|  |  | פרק א' – תנאי המכרז והוראות למציעים | 10.2.6 | אנו עובדים עם קבלן שהעבודה העיקרית שלו, במהלך 25 השנים האחרונות, היא עבודה של ניפוץ קווי ביוב והחלפה שלהם.יש לו ניסיון רב יותר בעבודות כאלה, ויש לו את הציוד הטוב ביותר לעבודות כאלה, ויש להניח שמבחינת פלגי השרון – קיימת עדיפות שככל שיהיו עבודות ניפוץ, הן ייעשו על ידי הקבלן המנוסה ביותר.במקום להעניק יתרון למי שיכול להציג הסכם עם קבלן כזה – התאגיד מעניק יתרון בניקוד למי שיש מכונת ניפוץ **בבעלותו**.כלומר, קבלן שרכש מכונת ניפוץ רק לאחרונה ורק התחיל לצבור ניסיון בעבודות ניפוץ, מועדף על קבלנים אחרים, שיש להם הסכם לביצוע עבודות ניפוץ עם הקבלן הטוב ביותר בארץ.**אין בכך היגיון. כשם שאפשר לעמוד בתנאי הסף של האחזקה באמצעות ביוביות, ולספק את עבודות אחזקת הביוב האלה באמצעות קבלן משנה – אין שום סיבה שדווקא בעבודות הניפוץ יינתן יתרון למי שמחזיק במכונת ניפוץ (ויש לו ניסיון מועט בתחום), ולא ניתן יהיה לקבל ניקוד (שכמובן הוא פחות חשוב מעמידה בתנאי הסף), על פי הסכם עם קבלן שמבצע עבודות ניפוץ, ומחזיק מכונות ניפוץ בבעלותו. במיוחד כאשר נקבע תנאי סף של ניקוד איכות מזערי – צריך לאפשר למי שיש לו הסכם עם קבלן משנה לביצוע עבודות ניפוץ לעמוד בתנאי הסף, בדיוק כמו מציע שיש לו הסכם עם קבלן משנה לביצוע עבודות אחזקת ביוב שוטפות.**כפי שהסתבר מהמענה של התאגיד לשאלות הבהרה שפורסמו - בעקבות פנייה של קבלן בעניין הניקוד – במענה לשאלות הבהרה מספר 4 (שאלה 1) התאגיד **שינה את הניקוד שנקבע במכרז**, לפנים משורת הדין, והסכים לבטל את הדרישה ל- 2 תעודות ISO כתנאי למתן ניקוד.הוויתור על הדרישה בעניין תעודות ה- ISO מגיע לאחר ויתור קודם על דרישת המרחק ממשרדי התאגיד, לצורך קבלת ניקוד.מאחר שהתאגיד נעתר לבקשות לוויתור על דרישות ניקוד – נבקש שלצורך **איזון בין המציעים הפוטנציאליים**, התאגיד יוותר על הדרישה להחזקה של מכונת ניפוץ בבעלות המציע, מאחר שאין בה צורך אמיתי, כאשר עבודות הניפוץ יכולות להתבצע על ידי קבלן משנה בעל יכולות גבוהות מכל מציע שישתתף במכרז. **מדובר בניקוד גבוה של 10 נקודות**. הניקוד עבור המרחק ממשרדי התאגיד ותעודות ה- ISO יכול היה לאזן אותו, אבל התאגיד הודיע שהוא מוותר על הדרישות שעבורן ניתן הניקוד שאיזן את ניקוד מכונת הניפוץ.אם קבלן יכול להיות רחוק ממשרדי התאגיד, או שהוא יכול להחזיק בתעודת ISO אחת, ועדיין לקבל ניקוד מלא – השוויון מחייב שגם לא תהיה דרישה לבעלות במכונת ניפוץ כדי לקבל ניקוד מלא.**בכל מקרה אם יש עבודה שדורשת שימוש במכונת ניפוץ – אפשר לבצע את העבודה שדרושה, גם אם המציע לא בעלים של מכונת הניפוץ, בדיוק כפי שהקבלן לא חייב להיות בעל הניסיון בעבודות האחזקה באמצעות ביובית. הבעלות במכונת הניפוץ לא מהווה יתרון על פני קבלנים שאין להם מכונת ניפוץ בבעלותם, ודווקא יכולה להימצא כחיסרון, כי מדובר בקבלן שאין לו הרבה ניסיון בתחום, והוא לא ישתמש בקבלן בעל מומחיות בניפוץ**.לאור זאת – מתבקש התאגיד לבטל את הניקוד שניתן עבור מכונת ניפוץ.לחילופין – נבקש שיינתן ניקוד למציע שמציג הסכם עם בעלים של מכונת ניפוץ, כקבלן משנה שיבצע עבודות ניפוץ, ככל שהמציע יזכה במכרז. | הבקשה התקבלה חלקית.סעיף 10.2.6 לפרק א' (תנאי המכרז והוראות למציעים) – בסייפא לסעיף תתווסף פסקה בנוסח שלהלן: "לצורך קבלת הניקוד בסעיף זה ניתן להציג גם הסכם מחייב שהינו בתוקף במועד האחרון להגשת הצעות למכרז עם קבלן משנה שבבעלותו מכונת ניפוץ כאמור לעיל, שבמסגרתו נקבע כי קבלן המשנה יהיה זמין לביצוע העבודות באמצעות מכונת הניפוץ מיד עם דרישתו של המשתתף."נספח א'1 לפרק א' (תנאי המכרז והוראות למציעים) – סעיף "מענה לאמת מידה לניקוד איכות ההצעה שבסעיף 10.2.6" – בסייפא לסעיף תתווסף הפסקה שלהלן: "במקרה שמכונת הניפוץ הינה בבעלות קבלן משנה, יש להציג הסכם מחייב כנדרש בסעיף 10.2.6 עם קבלן המשנה, ורישיון / אסמכתא של רכישת הציוד (בטרם פרסום המכרז) על ידי קבלן המשנה." |
|  |  | מענה לשאלות הבהרה מספר 3 | מענה לשאלה 4 |  | ראשית יובהר כי התאגיד דוחה בשאת נפש את ההאשמות הקשות של השואל אשר אין להן כל בסיס ופוגעות בשמם הטוב של התאגיד ועובדיו. כפי שיובהר להלן, לטענות אלו אין כל בסיס במציאות, והשואל נדרש למצוא את הדרך להתנצל על הדברים האמורים בשאלתו.עוד יאמר כי ממילא ועדת המכרזים לא נחשפה לזהות השואל/ים שנענו במסגרת מסמך הבהרות מספר 3, ולפיכך אין כל אחיזה במציאות לתיאוריה המופרכת של השואל.לגופם של דברים, אין בהשמטת אמת המידה הקבועה בסעיף 10.2.5 בכדי להוות ויתור של התאגיד על דרישות ההתקשרות, ובכלל זאת הזוכה במכרז יהיה מחויב לכלל הדרישות המפורטות בנספח 10 לחוזה (המוזכר גם בשאלה), ללא קשר למיקום סניפו הקרוב ביותר למשרדי התאגיד. **לעניין זה המציעים מופנים גם להוראות סעיף 3.11 להסכם לפיהן ממילא הקבלן הזוכה יידרש להחזיק במשך כל תקופת ההסכם מחסן חלפים במרחק של עד 15 ק"מ ממשרדי התאגיד.**כיוצא בזאת, השינוי עליו מלין הפונה דווקא מגביר את התחרות ואת השוויון שבין המציעים, וראוי היה שלא להלין על נושא זה בניסיון לצמצם את התחרות.למען הסר ספק, הבקשה נדחית ואין שינוי בתנאי המכרז. |
|  |  | מענה לשאלות הבהרה מספר 3 | מענה לשאלה 12 |  | הבקשה התקבלה חלקית.סעיף 4.5 לפרק א' (תנאי המכרז והוראות למציעים) – בסייפא לסעיף תתווסף פסקה בנוסח שלהלן:"מובהר כי ניתן להציג שני חוזים מול שני קבלני משנה, לפיהם לאחד מקבלני המשנה ניסיון בביצוע עבודות אחזקה שוטפת של מערכת הביוב בתחום פתיחת סתימות וגם שטיפת קווים וגם שאיבת שפכים; ואילו לקבלן המשנה השני ניסיון בביצוע עבודות אחזקה שוטפת של מערכת הביוב בתחום אחזקת שבר וחיבורי בתים לביוב - ובתנאי שהעבודות שבוצעו על ידי כל אחד מקבלני המשנה עומדות בכל דרישות הסעיף (מספר תושבים, תקופה והיקף כספי), ובתנאי שעם כל אחד מקבלני המשנה האמורים קיים הסכם בינו לבין המציע, לפיו קבלן המשנה מתחייב לבצע את עבודות האחזקה השוטפות של מערכת הביוב (לגבי העבודות שהוצג לגביהן הניסיון) על פי הוראות ההסכם, ככל שהמציע יזכה במכרז, וזאת לכל תקופת ההתקשרות (כולל האופציות). עוד יובהר כי במקרה כאמור יתקבל ניסיון של קבלני המשנה בין אם הם הועסקו באותו תאגיד מים וביוב ובין אם כל אחד מהם הועסק בתאגיד מים וביוב אחר, ובתנאי שכל תאגיד עומד בדרישות סעיף 4.5 זה." |
|  |  | פרק א' – תנאי המכרז והוראות למציעים | 10.2.7 | בהמשך לתשובת התאגיד בעניין תקני ISOOהתאגיד הציב תנאי חדש: שהוא דורש אך ורק תקן ISOO-45001 להענקת הניקוד המלא בסעיף.יש לציין כי תקן ISOO-45001 הינו תקן ספציפי וצר מאוד העוסק בבטיחות.תקן ISOO-9001 שמהווה תקן ניהול תקין הכולל בתוכו הרבה אלמנטים, לרבות בטיחות (תקן ISOO-45001)על כן, אנחנו מבקשים לאשר תקן ISOO-9001 כתקן אשר מקנה את הניקוד המקסימלי במרכיב האיכות.גם כן, מבקשים למחוק המילים "לפני פרסום המכרז", ולרשום במקום "במועד הגשת ההצעות". | הבקשה נדחית.אין שינוי בתנאי המכרז. |
|  |  | פרק א' – תנאי המכרז והוראות למציעים | 10.2.4.1 | בהמשך לתשובת התאגיד בעניין סעיף הציודבעבודות בתוך העיר ישנו אפשרות להשתמש במחפר זחלי או מחפר אופני. העניין תלוי בהרבה היבטים ומאפיינים של עבודה. כמו עומקים ומשקל חומר מונח באדמה ושימוש בדיפון.על כן, אנחנו מבקשים לאפשר "מחפר זחלי" או "מחפר אופני" לצורך קבלת הניקוד המלא בסעיף. | הבקשה נדחית.אין שינוי בתנאי המכרז. |
|  |  | פרק א' – תנאי המכרז והוראות למציעים | 10.2.9 | הבהרה יזומה מטעם התאגיד – סעיף 10.2.9 לפרק א' – נשמט תיקון שנדרש לאור השינויים שנערכו במענה לשאלה מספר 4 במסגרת מענה לשאלות הבהרה מספר 3. | סעיף 10.2.9 לפרק א' (תנאי המכרז והוראות למציעים) – כותרת – המספר "25" ימחק ובמקומו ירשם "30". |

**בכבוד רב ובברכה,**

**תאגיד פלגי שרון בע"מ**